Напэўна, многія інтэрнэт-серферы, гартаючы старонкі інтэрнэту, чыталі навіну пра тое, што з Брэста ў Мазыр па Днепра-Бугскім канале і Прыпяці адправіўся першы ў Беларусі круізны цеплаход “Белая Русь”. Хтосьці ўспрыняў праект песімістычна, а нехта наадварот назваў яго амбіцыёзным, шчыра парадаваўшыся развіццю, як чакаецца, турыстычнага патэнцыялу краіны, тым больш, што ў якасці асноўнай воднай артэрыі была абрана родная Прыпяць.